**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind** **însușirea unei documentații cadastrale pentru drumul județean DJ 109A**

 Consiliul Judeţean Cluj întrunit în şedinţă ordinară;

 Având în vedere Referatul de aprobare nr. 35295/2018la Proiectul de hotărâre privind însuşirea unei documentatii cadastrale pentru drumul județean DJ 109A, propus de Preşedintele Consiliului Judeţean Cluj, domnul Alin Tişe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 35295/2018şi Rapoartele Comisiilor de specialitate nr. 3 și 4;

 În conformitate cu prevederile:

* art. 10 din Legea administraţiei publice locale nr. 215/2001, republicată, cu modificările şi completările ulterioare;
* art. 28 alin. (1) şi (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* art. 881, ale art. 884 şi ale art. 885 din Legea privind Codul civil nr. 287/2009, republicată, cu modificările şi completările ulterioare;
* Ordinului Directorului general al Agenţiei Naţionale de Cadastru şi Publicitate Imobiliară nr. 700/2014 pentru aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

Fiind îndeplinite prevederile cuprinse la art. 94-98 coroborate cu cele ale art. 44-46 din Legea administraţiei publice locale nr. 215/2001, republicată, cu modificările şi completările ulterioare;

În temeiul drepturilor conferite prin art. 97 alin. (1) şi prin art. 115 alin. (1) lit. c) din Legea administraţiei publice locale nr. 215/2001, republicată, cu modificările şi completările ulterioare;

**hotărăşte:**

**Art. 1.** Se însuşește documentaţia cadastrală privind înscrierea în regim de carte funciară a imobilului ”Drum județean DJ 109A”, cuprinsă în **anexele nr. 1 - 6** care fac parte integrantă din prezenta hotărâre, respectiv pentru:

a) imobilul situat în extravilanul și intravilanul localității Panticeu, Comuna Panticeu, Județul Cluj: Drum județean DJ 109A, km 34+510 – km 38+548, având lungimea de 4038 ml și suprafață de 57062 mp;

b) imobilul situat în intravilanul și extravilanul localității Panticeu, Comuna Panticeu, Județul Cluj: Drum județean DJ 109A, km 38+548 - km 38+767, cu pod de la km 38+740 până la km 38+767, având lungimea de 219 ml și suprafața de 3746 mp;

c) imobilul situat în extravilanul și intravilanul localității Panticeu, Comuna Panticeu, Județul Cluj: Drum Județean DJ 109A, km 38+767 - km 39+407, cu pod de la km 39+384 până la km 39+407 și de la km 38+740 până la 38+767, având lungimea de 640 ml și suprafața de 9553 mp;

d) imobilul situat în extravilanul și intravilanul localității Panticeu, Comuna Panticeu, Județul Cluj: Drum județean DJ 109A, km 39+407 – km 40+105, cu pod de la km 39+384 până la km 39+407, având lungimea de 698 ml și suprafața de 8791 mp;

e) imobil situat în intravilanul și extravilanul localității Căprioara, Comuna Recea-Cristur, Județul Cluj: Drum județean DJ 109A, km 40+105 - km 48+866, având lungimea de 876 ml și suprafața de 128593 mp;

f) imobilul situat în extravilanul și intravilanul localităților Ciubanca, Ciubăncuța și Jurca, Comuna Recea-Cristur, Județul Cluj: Drum județean DJ 109A, km 48+866 - km 57+604, având lungimea de 8738 ml și suprafața de 107687 mp.

**Art. 2.** Se emite acordul Judeţului Cluj pentru înscrierea în cartea funciară a documentaţiei cadastrale menționate la art. 1, care cuprinde următoarele operațiuni:

a) înscrierea tronsoanelor de drum județean menționate la art. 1 în evidențele de cadastru și publicitate imobiliară;

b) înscrierea dreptului de proprietate publică a Județului Cluj și a dreptului de administrare al Consiliului Județean Cluj asupra tronsoanelor de drum județean menționate la art. 1.

**Art. 3.** Se mandatează domnul Alin Tișe, Președintele al Consiliului Județean Cluj, prin Direcţia de Administrare a Domeniului Public și Privat al Județului Cluj, pentru depunerea la Oficiul de Cadastru și Publicitate Imobiliară Cluj a documentației <LEGIS\_SELSTART>cadastrale<LEGIS\_SELEND> prevăzută la art. 1.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia de Administrare a Domeniului Public și Privat al Județului Cluj.

 **Art. 5.** Prezenta hotărâre se comunică prin intermediul secretarului judeţului, în termenul prevăzut de lege, Direcției de Administrare a Domeniului Public și Privat al Județului Cluj, precum şi Prefectului Judeţului Cluj şi se aduce la cunoştinţa publică prin afişarea la sediul Consiliului Judeţean Cluj şi postare pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR AL JUDEŢULUI,**

 **Alin Tișe Simona Gaci**

**Nr. 259 din 31 octombrie 2018**

*Prezenta hotărâre a fost adoptată cu respectarea prevederilor legale privind majoritatea de voturi, astfel: 35 voturi “pentru” și 1 consilier județean nu a votat. Consilieri judeţeni prezenţi: 36 din totalul de 37 consilieri judeţeni în funcţie.*